KOMISIJOS SPRENDIMAS
2008 m. gruodžio 5 d.
dėl 2009 m. Bendrijos finansinės paramos Komisijos jungtinio tyrimų centro tam tikrai veiklai Belgijoje ir Italijoje pagal Europos Parlamento ir Tarybos reglamentą (EB) Nr. 882/2004
(pranešta dokumentu Nr. C(2008) 7702)
(Tekstas autentiškas tik prancūzų, italų ir olandų kalbomis)
(2008/935/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 2004 m. balandžio 29 d. Europos Parlamento ir Tarybos reglamentą (EB) Nr. 882/2004 dėl oficialios kontrolės, kuri atliekama siekiant užtikrinti, kad būtų įvertinama, ar laikomasi pašarus ir maistą reglamentuojančių teisės aktų, gyvūnų sveikatos ir gerovės taisyklių (1), ypač į jo 32 straipsnio 7 dalį,
kadangi:
(1)
Bendrijos pavyzdinėms laboratorijoms maisto ir pašarų kontrolės srityje gali būti suteikta Bendrijos finansinė parama pagal 1990 m. birželio 26 d. Tarybos sprendimo 90/424/EEB dėl išlaidų veterinarijos srityje 28 straipsnį (2).
(2)
Europos Komisijos jungtinis tyrimų centras Isproje (Italija) įtrauktas į Reglamento (EB) Nr. 882/2004 VII priedą kaip Bendrijos pavyzdinė laboratorija, tirianti medžiagas, kurios gali liestis su maisto produktais, ir genetiškai modifikuotus organizmus. Europos Komisijos jungtinis tyrimų centras Gelyje (Belgija) įtrauktas į Reglamento (EB) Nr. 882/2004 VII priedą kaip Bendrijos pavyzdinė laboratorija, tirianti sunkiuosius metalus pašaruose ir maiste, mikotoksinus ir policiklinius aromatinius angliavandenilius (toliau - PAA).
(3)
Jungtinis tyrimų centras ir Sveikatos ir vartotojų reikalų generalinis direktoratas yra Komisijos tarnybos, jų santykiai reglamentuojami kasmetiniu administraciniu susitarimu, kartu sudarant darbo programą ir skiriant biudžetą.
(4)
Atliktas Jungtinio tyrimų centro Bendrijos pavyzdinių laboratorijų 2009 m. darbo programos ir biudžeto sąmatos įvertinimas.
(5)
Taigi Bendrijos finansinė parama turėtų būti skirta Europos Komisijos jungtinio tyrimų centro Gelyje (Belgija) ir Isproje (Italija) tam tikrai veiklai vykdyti, kaip numatyta Reglamente (EB) Nr. 882/2004. Bendrijos finansinė parama turėtų sudaryti 100 % reikalavimus atitinkančių išlaidų, kaip nurodyta Komisijos reglamente (EB) Nr. 1754/2006 (3).
(6)
2005 m. birželio 21 d. Tarybos reglamento (EB) Nr. 1290/2005 dėl bendrosios žemės ūkio politikos finansavimo (4) 3 straipsnio 2 dalies a punkte nustatyta, kad gyvūnų ligų likvidavimo ir kontrolės programos (veterinarijos priemonės) turi būti finansuojamos iš Europos žemės ūkio garantijų fondo (toliau - EŽŪGF). Be to, reglamento 13 straipsnio antroje pastraipoje numatyta, kad išimtiniais pagrįstais atvejais įgyvendinant Sprendime 90/424/EEB nurodytas priemones ir programas valstybių narių ir EŽŪGF išmokų gavėjų patirtos administravimo ir personalo išlaidos finansuojamos iš fondo lėšų. Reglamento (EB) Nr. 1290/2005 9, 36 ir 37 straipsniai taikomi finansinės kontrolės tikslais.
(7)
Šiame sprendime nustatytos priemonės atitinka Maisto grandinės ir gyvūnų sveikatos nuolatinio komiteto nuomonę,
PRIĖMĖ ŠĮ SPRENDIMĄ:
1 straipsnis
Bendrijos finansinė parama skiriama toliau nurodytai Europos Komisijos jungtinio tyrimų centro, esančio Isproje (Italija), (toliau - laboratorija) pagal Reglamento (EB) Nr. 882/2004 32 straipsnio 1 dalį vykdomai veiklai ir su ja susijusių seminarų rengimui nuo 2009 m. sausio 1 d. iki 2009 m. gruodžio 31 d.:
1)
veikla, susijusi su medžiaga, kuri gali liestis su maisto produktais; ši parama neviršija 180 003 EUR;
2)
šios laboratorijos rengiamiems seminarams, susijusiems su 1 punkte nurodyta veikla; ši parama neviršija 75 947 EUR;
3)
su genetiškai modifikuotais organizmais susijusi veikla; ši parama neviršija 13 388 EUR;
4)
šios laboratorijos rengiamiems seminarams, susijusiems su 3 punkte nurodyta veikla; ši parama neviršija 61 440 EUR.
2 straipsnis
Bendrijos finansinė parama skiriama toliau nurodytai Europos Komisijos jungtinio tyrimų centro, esančio Gelyje (Belgija), (toliau - laboratorija) pagal Reglamento (EB) Nr. 882/2004 32 straipsnio 1 dalį vykdomai veiklai ir su ja susijusių seminarų rengimui nuo 2009 m. sausio 1 d. iki 2009 m. gruodžio 31 d.:
1)
veikla, susijusi su sunkiaisiais metalais pašaruose ir maiste; ši parama neviršija 250 000 EUR;
2)
šios laboratorijos rengiamiems seminarams, susijusiems su 1 punkte nurodyta veikla; ši parama neviršija 25 000 EUR;
3)
su mikotoksinais susijusi veikla; ši parama neviršija 230 000 EUR;
4)
šios laboratorijos rengiamiems seminarams, susijusiems su 3 punkte nurodyta veikla; ši parama neviršija 22 000 EUR;
5)
su policikliniais aromatiniais angliavandeniliais (PAA) susijusi veikla; ši parama neviršija 232 000 EUR;
6)
šios laboratorijos rengiamiems seminarams, susijusiems su 5 punkte nurodyta veikla; ši parama neviršija 22 000 EUR.
3 straipsnis
Bendrijos finansinė parama, nurodyta 1 ir 2 straipsniuose, sudaro 100 % reikalavimus atitinkančių išlaidų, kaip nurodyta Reglamente (EB) Nr. 1754/2006.
4 straipsnis
Šis sprendimas skirtas:
-
Jeigu vykdoma veikla, susijusi su medžiagomis, besiliečiančiomis su maistu, - Jungtiniam tyrimų centrui, Sveikatos ir vartotojų apsaugos institutui, Fizinio ir cheminio poveikio skyriui, TP 260, Via E. Fermi, 1, 21020 Ispra (Italija).
-
Jeigu vykdoma veikla, susijusi su genetiškai modifikuotais organizmais, - Jungtiniam tyrimų centrui, Sveikatos ir vartotojų apsaugos institutui, Biotechnologijos ir genetiškai modifikuotų organizmų skyriui, Via E. Fermi, 1, 21020 Ispra (Italija).
-
Jeigu vykdoma veikla, susijusi su sunkiaisiais metalais, - Jungtiniam tyrimų centrui, Retieseweg 111, 2440 Gelis (Belgija).
-
Jeigu vykdoma veikla, susijusi su mikotoksinais, - Jungtiniam tyrimų centrui, Retieseweg 111, 2440 Gelis (Belgija).
-
Jeigu vykdoma veikla, susijusi su PAA, - Jungtiniam tyrimų centrui, Retieseweg 111, 2440 Gelis (Belgija).
Priimta Briuselyje, 2008 m. gruodžio 5 d.